Catherine Zeta-Jones

Catherine Zeta-Jones (født 1969) er en britisk skuespiller.

 Barndom 
Zeta-Jones vokste opp i et typisk arbeiderklasseområde i Swansea i Wales sammen med to søsken. Foreldrene var Patrick Jones, fabrikkarbeider, og Dia Fair, som hadde irsk og katolsk bakgrunn. Hun fikk en katolsk oppdragelse og gikk på offentlig skole. Navnet har hun fått etter sine bestemødre: én het Catherine og den andre Zeta.

 Karriere 
Zeta-Jones begynte sin skuespillerkarriere i barndommen. Hun deltok i en katolsk teatertrupp før hun hadde fylt 10 år, og i 1987 spilte hun i 42nd Street som Peggy Saywer på West End i London. Deretter reiste hun til Frankrike, hvor hun fikk sin spillefilmdebut med hovedrollen i filmen Sheherazade – les 1001 nuits, regissert av Philippe de Broca.

Zeta-Jones prøvde seg som musikkartist i 1992, men den ene singelen hun var med på å gi ut kom aldri inn på hitlistene. Gjennombruddet som skuespiller kom da hun spilte rollen som Mariette i den britiske TV-serien Livet med Larkins. Med de amerikanske filmene Zorro – Den maskerte hevner (1998) med Antonio Banderas og Entrapment (1999) med Sean Connery ble hun også kjent utenfor Storbritannia. Zeta-Jones vant en Oscar for beste kvinnelige birolle for sin rolle som Velma Kelly i filmmusikalen Chicago (2002). I 2009 debuterte hun på Broadway i musikalen Sommernattsmusikk, som hun vant Tony-prisen og Drama Desk-prisen for beste kvinnelige hovedrolle for.

I tillegg til skuespillerkarrieren har Zeta-Jones jobbet som talskvinne for mobiltelefonoperatøren T-Mobile, og hun er i dag global talskvinne for kosmetikkgiganten Elizabeth Arden.

Zeta-Jones ble i dronningens fødselsdagsliste for 2010 utnevnt til kommandør av Order of the British Empire for fortjenester av filmindustrien og veldedighet. 

 Privatliv 
Zeta-Jones er gift med skuespilleren Michael Douglas. De giftet seg i New York 18. november 2000, og sammen har de to barn. Zeta-Jones er født på samme dag som Douglas, men han er 25 år eldre enn henne. Den eldste av de to barna, sønnen Dylan Michael Douglas, ble født 8. august 2000. Mens hun gikk gravid med ham spilte Zeta-Jones inn filmen Traffic sammen med Douglas. Datteren Carys Zeta Douglas ble født 20. april 2003. Zeta-Jones har uttalt at hun ønsker at barna skal være seg bevisst sin walisiske bakgrunn, og hun har bygget et hjem for familien i sin hjemby i Swansea.

 Filmografi 
+ Film og fjernsyn År Tittel Rolle Merknad 1990 Sheherazade – les 1001 nuits Sjeherasad  1991–1993 Livet med Larkins Mariette Alle episoder 1992 Christopher Columbus – Eventyreren Beatriz 1993 En arving for mye Kitty  Maya  1 episode 1994  Victoria Chapman Miniserie En mann vender hjem Eustacia Vye TV-film 1995  Blue Juice Chloe 1996  Katharina die Grosse Katarina II TV-film Fantomet – ånden som går Sala Titanic Isabella Paradine Miniserie 1998 Zorro – Den maskerte hevner Eléna (De La Vega) Montero  1999 Entrapment Virginia Baker  Hjemsøkt Theo  2000 High Fidelity Charlie Nicholson Traffic Helena Ayala  2001 America's Sweethearts Gwen Harrison 2002 Chicago Velma Kelly  2003 Sinbad: Legenden på de syv hav Marina Stemme Intolerable Cruelty Marylin 2004 Terminalen Amelia Warren Ocean's Twelve Isabel Lahiri Nominert – Critics' Choice Movie Award for beste skuespillerensemble 2005  Eléna (De La Vega) Montero Nominert – People's Choice Award for kvinnelige favorittactionstjerne 2007 Kjærlighet på menyen Kate Armstrong Death Defying Acts Mary McGarvie 2009  Sandy 2012 Lay the Favorite Tulip Heimowitz Rock of Ages Patricia Whitmore Playing for Keeps Denise 2013 Broken City Cathleen Hostetler Side Effects Dr. Victoria Siebert Red 2 Katya Petrokovich 2016 Dad's Army Rose Winters 	

 Referanser 

 Eksterne lenker 







Kategori:Walisiske skuespillere
Kategori:Oscar-vinnere (birolle)
Kategori:BAFTA-vinnere
Kategori:Tony Award-vinnere
Kategori:Order of the British Empire (CBE)
Kategori:Personer fra Swansea